เสริมสินแบไต๋ ลดหุ้นบริหาร แนเชอรัลพาร์ค
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — NPARK เล็งดึงต่างชาติถือหุ้น 2530% หวังมาช่วยบริหารหนี้งานก่อสร้าง ด้าน “เสริมสิน” พร้อมลดถือหุ้นแค่ 10% 
นายเสริมสิน สมะลาภา ประธานกรรมการบริหารและกรรมการผู้จัดการ บริษัท แนเชอรัล พาร์ค (NPARK) เปิดเผยว่า ขณะนี้อยู่ระหว่างเจรจากับพันธมิตรต่าง ชาติ 1 ราย เพื่อให้เข้ามาถือหุ้นในสัดส่วน 2530% และหากเจรจาสำเร็จบริษัทก็จะออกหุ้นเพิ่มทุนอีกก้อน เพื่อขายเฉพาะเจาะจง (พีพี) ให้กับต่างชาติรายนี้ และคาดว่าจะสรุปได้ประมาณปลายเดือน ธ.ค.นี้ ถึงเดือน ม.ค.ปีหน้า 
“เราต้องการพันธมิตรที่เก่งในเรื่องงานก่อสร้างและบริหารหนี้ ปัจจุบันบริษัทมีหนี้ 800 ล้านบาท”
อย่างไรก็ตาม หากได้พันธมิตรใหม่เข้ามาก็พร้อมที่จะลดอำนาจการบริหารลงและจะเป็นเพียงกรรมการบริษัทเท่านั้น และจะลดถือหุ้นเหลือ 10% จากที่ถืออยู่กว่า 20% 
สำหรับผลงานปีนี้จะมีกำไรสุทธิได้เกือบ 400 ล้านบาท จากกำไรพิเศษที่ศาลอุทธรณ์มีคำสั่งให้เจ้าหนี้ลดหนี้ลงครึ่งหนึ่งจากหนี้ทั้งหมด 800 ล้านบาท แต่ขณะนี้ยังหารือกับผู้ตรวจสอบบัญชีว่าจะบันทึกกำไรพิเศษในไตรมาส 4 นี้เลยได้หรือไม่ แต่ในส่วนกำไรจากการดำเนินงานยังไม่มี 
นายเสริมสิน กล่าวว่า การเข้าไปลงทุนในหุ้น บริษัท เนชั่น มัลติมีเดีย กรุ๊ป (NMG) ของทั้งกลุ่ม 400 ล้านบาท คาดว่าจะได้รับผลตอบแทนจากการลงทุนตั้งแต่ปีแรกเป็นต้นไป ไม่ต่ำกว่า 15%